|  |  |
| --- | --- |
| **Jautājumi** | **Atbildes** |
| 1. ***Par izsoles noteikumiem*** |  |
| **A**. Izsoles noteikumu 2.11.punkts paredz, ka “Apbūves tiesīgais apņemas noslēgt ar AS “Daugavpils satiksme” līgumu par AS “Daugavpils satiksme” autobusu uzpildi ar CNG divu mēnešu laikā pēc apbūves tiesības ierakstīšanas zemesgrāmatā.” Tomēr izsoles dokumentos neatradām juridisku regulējumu situācijai, ja AS “Daugavpils satiksme” nenoslēdz attiecīgo līgumu.  Tāpēc lūdzam paskaidrot, kā paredzēts nodrošināt, ka AS “Daugavpils satiksme” noslēgs līgumu par CNG uzpildi ar izsoles uzvarētāju?  Kas notiks, ja AS “Daugavpils satiksme” noteiktajā laikā nenoslēgs attiecīgo līgumu? | Atbildot uz pretendenta 1.jautājuma „a” un „b” apakšpunktos norādīto, skaidrojam, ka AS „ Daugavpils satiksme” ar CNG uzpildāmus autobusus plāno iegādāties publiskā iepirkuma rezultātā. Ar CNG uzpildāmo autobusu iegāde finansējama no ES fondiem. Gadījumā, ja AS „ Daugavpils satiksme” kādu neparedzētu apstākļu dēļ nebūs spējīga iegādāties ar CNG darbināmus autobusus, proti, netiks saņemts paredzamais finansējums, autobusi netiks iegādāti un līgumu par CNG uzpildes pakalpojuma sniegšanu ar izsoles uzvarētāju AS „Daugavpils satiksme” neslēgs. Vēršam uzmanību, ka apbūves tiesību izsoles mērķis – degvielas uzpildes stacijas būvniecība ar iespēju nodrošināt AS „Daugavpils satiksme” piederošo autobusu uzpildi ar CNG, proti, primārais mērķis – publiskas degvielas uzpildes stacijas būvniecība. |
| **B**. Ņemot vērā, ka AS “Daugavpils satiksme” autobusu parkā pašreiz nav neviens ar CNG darbināms autobuss, lūdzam paskaidrot, kā plānots garantēt CNG autobusu iegādi un kādas būs saistības Izsoles uzvarētājam, gadījumā, ja tomēr šāda veida autobusi kāda iemesla dēļ netiks iegādāti? |  |
| **C.** Ņemot vērā, ka AS “Daugavpils satiksme” autobusu parkā pašreiz nav neviens ar CNG darbināms autobuss, lūdzam paskaidrot, kā plānots garantētCNG autobusu iegādi un kādas būs saistības Izsoles uzvarētājam, gadījumā, ja tomēr šāda veida autobusi kāda iemesla dēļ netiks iegādāti?  Vai pareizi saprotam, ka Izsoles komisija nepārbaudīs, vai Izsoles dalībniekiem ir pieredze nodrošināt nepārtrauktu 24/7 uzpildes pakalpojumu ar CNG ne mazāk kā 40 autobusiem, vai tomēr tā ir kļūda Izsoles noteikumos un apliecinājums par šādu pieredzi ir nepieciešams un tas ir būtisks? | Atbildot uz pretendenta 1.jautājuma „c” apakšpunktā norādīto, skaidrojam, ka, apzinoties, ka Latvijas Republikā uz doto brīdi nav neviena pretendenta ar ne mazāk kā 40 autobusu nepārtrauktās uzpildes ar CNG pieredzi, nolūkā veikt apbūves tiesību izsoli ar pozitīvo rezultātu un sasniegt vēlamo mērķi, pretendentam nav jāiesniedz apliecinājumu par ne mazāk kā 40 autobusu nepārtrauktās uzpildes ar CNG pieredzi , bet tajā pašā laikā pretendentam jābūt gatavam nodrošināt AS „Daugavpils satiksme” ne mazāk kā 40 autobusu uzpildi ar CNG 24 stundas 7 diennaktis, proti, nepārtraukti. Apliecinājums par smagās tehnikas/autobusu uzpildi ar CNG pieredzi pretendentam jāiesniedz obligāti, tas ir nosacījums pretendenta iespējai piedalīties apbūves tiesības mutiskajā izsolē. |
| ***2. Par apbūves tiesības līguma projektu*** |  |
| **A**. Saskaņā ar Apbūves tiesību līguma projekta 2.2.punktu apbūves tiesības tiek piešķirtas uz 20 gadiem tomēr saskaņā ar līguma projektu par CNG piegādi, tas tiek slēgts uz 10 gadiem.  Ņemot vērā būtisko laika perioda atšķirību, lūdzam paskaidrot Apbūves tiesīgā iespējas izbeigt Apbūves tiesību līgumu priekšlaicīgi, gadījumā, ja AS “Daugavpils satiksme” neturpina līgumu par CNG uzpildi pēc sākotnējā 10 gadu termiņa. | Atbildot uz pretendenta 2.jautājuma „a” apakšpunktā norādīto, skaidrojam, ka:   * apbūves tiesības izsoles mērķis – degvielas uzpildes stacijas būvniecība ar iespēju nodrošināt AS „Daugavpils satiksme” piederošo autobusu uzpildi ar CNG, proti, primārais mērķis – publiskas degvielas uzpildes stacijas būvniecība; * uz apbūves tiesības līguma pamata piešķirtais Zemesgabala apbūves tiesības termiņš ir 20 (divdesmit) gadi, skaitot no apbūves tiesības ierakstīšanas zemesgrāmatā un ar apbūves tiesības līguma noslēgšanu ĪPAŠNIEKS piešķir APBŪVES TIESĪGAJAM lietu tiesību – būvēt un lietot degvielas uzpildes staciju apbūves tiesības spēkā esamības laikā; * pat, ja AS “Daugavpils satiksme” neturpinās līgumu par CNG uzpildi pēc sākotnējā 10 gadu termiņa, degvielas uzpildes stacijas darbības termiņš ir spēkā līdz apbūves tiesības termiņa beigām.   Vēršam uzmanību, ka apbūves tiesības līguma 2.3.punkts paredz līguma termiņa pagarināšanu normatīvajos aktos noteiktajā kārtībā. |
| ***3. Par CNG uzpildes pakalpojuma līguma******projektu.*** |  |
| **A.** Izsoles noteikumiem nav pievienots projekts līgumu par AS “Daugavpils satiksme” autobusu uzpildi ar CNG.  Tā vietā atradām līguma projektu interneta vietnē www.daugavpils.lv.......  Tā kā šis līguma projekts nav juridiski Izsoles noteikumu pielikums, pieņemam, ka tam ir ieteikuma raksturs.  Lūdzu skaidrot, kāds ir juridiskais statuss iepriekš pievienotajam līguma projektam par AS “Daugavpils satiksme” autobusu uzpildi ar CNG?  Vai Izsoles uzvarētājs varēs apspriest un vest sarunas ar AS “Daugavpils satiksme” par minētā līguma redakciju?  Kas notiks un kādas būs sekas, ja Izsoles uzvarētājam neizdosies vienoties ar AS “Daugavpils satiksme” par abpusēji pieņemamu līguma redakciju? | Atbildot uz pretendenta 3.jautājuma „a” apakšpunktā norādīto, skaidrojam, ka izsoles nolikumam pievienotais līguma ar AS „Daugavpils satiksme” projekts ir tieši ar dokumenta projekta statusu. Līguma saturs, nosacījumi, noteikumi apsriežami un galīgais līguma teksts tiks panāks pēc abpusējas vienošanās. Līguma slēgšanas gadījumā, AS „Daugavpils satiksme” no savas puses centīsies panākt un vienoties par abpusēji pieņemamu līguma tekstu, līguma noteikumiem un nosacījumiem. |
| **B.** Līguma projektā nav noteikts minimālais CNG daudzums, ko AS “Daugavpils satiksme” ir pienākums iepirkt.  Vai ir paredzēts šādu minimālu apjomu noteikt, lai Izsoles dalībnieki varētu rēķināt ieguldījumu apmēru, uzpildes stacijas uzturēšanas izdevumus un ieņēmumu prognozes, un ieguldījumu atmaksāšanos? | Atbildot uz pretendenta 3.jautājuma „b” apakšpunktā norādīto, skaidrojam, ka nav pamata uzlikt par pienākumu AS „Daugavpils satiksme” iegādāties precīzu un strikti noteiktu CNG apjomu, tas tiek uzskatāms par AS „Daugavpils satiksme” rīcības brīvības aprobežojumu, turklāt jebkuras degvielas patērējamais apjoms ir atkarīgs no daudziem, dažādiem un dažreiz no līguma pusēm neatkarīgiem faktoriem. |
| **C.** Līguma projekta 1.1.punktā minēta prasība nodrošināt CNG uzpildi vismaz 40 autobusiem ar paredzamo CNG patēriņu 80 000kg mēnesī.  Lai precīzāk novērtētu paredzamos CNG uzpildes režīmus, lūdzu sniegt informāciju par plānotajiem iepērkamo CNG autobusu veidiem un plānotajiem ikmēneša nobraukumiem.  Ja tomēr šāda informāciju kāda iemesla dēļ nav iespējams iesniegt, tad lūdzam iesniegt informāciju par esošo AS “Daugavpils autoparks” autobusu parku, kurus plānots aizstāt ar CNG darbināmiem autobusiem un to ikmēneša nobraukuma apjomiem pēdējiem pieejamiem 12-24 mēnešiem. | Atbildot uz pretendenta 3.jautājuma „c” apakšpunktā norādīto, skaidrojam, ka informācija par ar CNG darbināmo autobusu modeļiem, tehniskajiem parametriem, nobraukumiem un cita informācija būs zināma tikai pēc attiecīga iepirkuma veikšanas un uzvarētāja, proti, ar CNG darbināmu autobusu piegādātāja noteikšanas. Informācija par esošo AS „Daugavpils satiksme” piederošo autobusu nobraukumiem nekādā veidā nav saistīta ar šīs izsoles noteikumu izpildi, un ņemot vērā, ka uz doto brīdi AS „Daugavpils satiksme” sabiedriskā transporta pakalpojumus sniedz ar cita veida degvielu uzpildāmiem autobusiem, nav pamata sniegt informāciju par esošo AS „Daugavpils satiksme” piederošo autobusu nobraukumiem. |
| **D.** Līguma projekta 2.2.punktā minēts, ka visam līguma darbības periodam tiek apstiprināta CNG cenas veidošanas formula: gāzes cenas biržā + ne vairāk kā EUR 0.4823 par vienu kg bez 21% PVN.  Ņemot vērā, ka būtisku CNG cenas daļu var veidot akcīzes nodoklis, lūdzam skaidrot, vai šo nodokli paredzēts vēl piemērot atsevišķi vai tas ir jau iekļauts cenas veidošanas formulā? | Atbildot uz pretendenta 3.jautājuma „d” apakšpunktā norādīto, skaidrojam, ka CNG cenas veidošanās formulā akcīzes nodoklis ir iekļauts. |
| **E**. Papildus, vēlamies paskaidrot, ka daļu CNG cenas veido arī dabasgāzes sistēmas pakalpojumi, kurus apstiprina Sabiedrisko Pakalpojumi Regulēšanas komisija un tie var mainīties no Izpildītāja neatkarīgu iemeslu dēļ, tāpēc parasti šī cenu komponente līdzīgos ilgtermiņa līgumos tiek izdalīta atsevišķi.  Tādēļ, piedāvājam līguma projekta 2.2.punktā minēto CNG cenas veidošanas formulu izteikt sekojoši:  CNG cenas veidošanas formula: gāzes cenas biržā + dabasgāzes sistēmas pakalpojumu tarifi + ne vairāk kā 0.4 EUR/kg + akcīzes nodoklis + PVN. | Atbildot uz pretendenta 3.jautājuma „e” apakšpunktā norādīto, skaidroja, ka ņemot vērā, ka pievienotais līguma projekts, kurš, iespējams, tiks slēgts ar AS „Daugavpils satiksme”, ir tieši dokumenta projekta statusā un stadijā, visi līguma projekta noteikumi un nosacījumi, tajā skaitā CNG cenas veidošanas formulas sastāvdaļas tiks apspriestas ar konkrētu juridisko personu, lai panākt abām pusēm pieņemamu līguma tekstu un tā galīgos nosacījumus. |
| **F.** Papildus piedāvājam noteikt, ka formulas komponente “ne vairāk kā 0.4 EUR/kg” tiek regulāri indeksēta atbilstoši faktiskajam inflācijas apjomam Latvijas Republikā. | Atbildot uz pretendenta 3.jautājuma „f” apakšpunktā norādīto, skaidrojam, ka gadījumos, ja Latvijas Republikā tiek grozīti likumdošanas akti vai stājas spēkā jaunie noteikto jomu regulējošie akti, līguma pusēm to ievērošana un izpilde ir obligāts pienākums, kā rezultātā uz likuma pamata tiek grozīti spēkā esošie noslēgtie līgumi. |